უფალთანაფა

უფალთანაფა თაშნეშე ოსურეფიშ თანაფა, ბურთიშ ჸოთამა, ჭიჭე თანაფა, ანტითანაფა, თომაშ მარა — ოკათე დღახუ, თანაფაშ წორს იმანჯებუდჷ ჩუღურეთიშ უფალთანაფაშ ოხვამეწკჷმა. 

უფალთანაფას დიდი ზეიმი უჩქუდეს. თე დღას ქორთუეფს წესო უღუდეს ბურთიშ ლაჸაფი (ბურთიშ ჸოთამა). ოხვამეს წირუაშ უკული ჟირ ბუნათ გორთილი კათა ართიანს ოლაჸაფუდჷ ბურთიშ ხეშა ეშაჸოთამალო. მედგამიშ რწუმათ, ნამ ბუნათ გიმორძგუანდჷნ, ნთელი წანაშ გოძვენას ხვე დო ფენდა ვამაკორდუდჷ. კანკალეშა ბურთის ფია-ფიათ სოფუნდეს დო ირთუნდეს, თიშნერი მაგიურ შანულობა უღუდუ თეს. თე წეს-რჩქვანელობაქ ჭიეჭიეთ დოჭყოლიდაფას ქიმიაჩჷ დო XIX ოშწანურას ჩუღურეთის დვალირ უფალთანაფაშ გას გურჩქინდჷ მაჟირა ჯოხოქ „ჭითა გა“, თაქ უფალთანაფა დღას ოთანაფე ჭითა მარქვალეფიშ გეკერკელაფაშ გეშა (თე წესი რუსი მართლმადიდებელეფქ მიშეღეს), გაშ კართეს ოთანაფე მარქვალეფს გიოკერკელუანდეს დო მიდგაშ მარქვალი შორშა მიდეკერკელუდჷნ, მოგებულით თინა რდჷ დო ჭითა მარქვალეფი ხოლო თის დასქიდიდჷ.

ლიტერატურა	
 ენციკლოპედია თბილისი, თბ., 2002, გვ. 593

კატეგორია:დღახუეფი